29/08/2018 | Administración LocalMunicipal
Oleiros
Persoal
Convocatoria e bases para a cobertura, por persoal laboral fixo, de dúas prazas de operarios/as de mantemento

Esta convocatoria específica constitúe o desenvolvemento das bases da convocatoria unitaria publicada no Boletín Oficial da Provincia (BOP) da Coruña nº 57, do 23 de marzo de 2018, para a provisión de prazas vacantes convocadas por esta Corporación para o ano 2018 e seguintes. Oposición libre Dúas prazas de operarios/as de mantemento para cubrir por persoal laboral fixo. Percibirán as retribucións correspondentes ao grupo E (AP), segundo a clasificación dada polo Real decreto lexislativo 5/2015, do 30 de outubro, que aproba o texto refundido da Lei do estatuto básico do empregado público (EBEP), e demais retribucións complementarias consonte os acordos adoptados pola Corporación para o efecto e concretados na relación orzamentaria. As persoas aspirantes precisan estar en posesión do certificado de escolaridade ou equivalente ou en condición de obtelo na data de remate do prazo de admisión de instancias. As taxas que hai que pagar por dereitos serán as establecidas de acordo coa Ordenanza fiscal reguladora. Fíxanse na actualidade en doce euros e sesenta e seis céntimos de euro (12,66 €). Consistirá na realización das seguintes probas de carácter obrigatorio e eliminatorio, agás a proba de coñecemento da lingua galega, que unicamente terán que realizala as persoas aspirantes que non presenten a certificación exixida, e a proba final que será obrigatoria pero non eliminatoria: Consistirá nun exame teórico de 50 preguntas tipo test sobre o contido do temario anexo a estas bases. O exercicio deberá realizarse nun tempo máximo de 60 minutos. Cualificarase de 0 a 10 puntos, e para superar a proba será necesario obter un mínimo de 5 puntos. Corresponderalle ao tribunal seleccionador determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta. Consistirá na realización dun exercicio de carácter práctico que versará sobre a realización dunha proba determinada polo tribunal sobre o desenvolvemento das tarefas a realizar en relación cos postos de traballo obxecto da convocatoria. Cualificarase de 0 a 10 puntos, e para superar a proba será necesario obter un mínimo de 5 puntos. As cualificacións adoptaranse sumando as puntuacións outorgadas por cada un dos membros do tribunal e dividindo o total polo número asistentes a aquel, sendo o cociente resultante a cualificación definitiva. Unicamente de carácter obrigatorio e eliminatorio para aquelas persoas aspirantes que non acreditasen estar en posesión -dentro do prazo de presentación de instancias- do título acreditativo do certificado de iniciación na lingua galega ou Celga 2 expedido polo organismo oficial para o efecto. Consistirá na tradución dun texto facilitado polo tribunal do castelán ao galego nun tempo máximo de 30 minutos. Cualificarase como apto/a ou non apto/a. Consistirá en realizar unha entrevista profesional que versará sobre as tarefas a desenvolver no posto de traballo e a súa relación coa experiencia profesional da persoa aspirante para tal fin. Cualificarase ata un máximo de 5 puntos. A cualificación definitiva será o resultado da suma das puntuacións outorgadas polo tribunal en cada un dos exercicios que compoñen a oposición. No caso de producirse empate nas puntuacións obtidas por varios/as aspirantes o proceso selectivo resolverase por sorteo. Na resolución deste proceso selectivo o tribunal rexerase polo establecido nesta convocatoria específica. De tal xeito, despois de rematar as probas o tribunal proporá a contratación como persoal laboral fixo ás persoas aspirantes que, na suma total de puntuacións obtivesen a maior puntuación, non podendo declarar que superaron as probas un número maior de aspirantes ás das prazas convocadas. Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses contados a partir do día seguinte á publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. Tema 1.- A Constitución española de 1978. Características. Estrutura e contido. Principios xerais. Dereitos e deberes fundamentais dos españois. Tema 2.- O goberno e a administración na Constitución española. Relación entre o Goberno e as Cortes Xerais. Tema 3.- O municipio: concepto, elementos e competencias. A organización municipal. O Concello. Órganos básicos: alcalde, tenentes de alcalde, pleno e xunta de goberno local. Órganos complementarios. Réxime de sesións e acordos dos órganos colexiados locais. Tema 4.- A potestade regulamentaria das entidades locais: ordenanzas, regulamentos e bandos. Tema 5.- O acto administrativo: concepto e clases. Elementos. Requisitos: motivación e forma. Os actos da administración en réxime xurídico privado. Tema 6.- As Comunidades Autónomas: constitución e competencias. O Estatuto de Autonomía de Galicia. Estrutura e disposicións xerais. Tema 7.- O persoal ao servizo da administración local: funcionarios propios das entidades locais. Integración nas escalas, subescalas e clases. Dereitos e deberes. Tema 8.- O rego. Execución e mantemento de instalacións de rego. Tema 9.- Poda de árbores e arbustos. Mantemento de céspedes ornamentais. Pragas e enfermidades. Realización de tratamentos fito-sanitarios. Tema 10.- Maquinaria e ferramentas de xardinería. Manexo e mantemento. Tema 11.- Instalación e creación de xardíns. Albanelería e electricidade nos espazos verdes. Tema 12- Mobiliario propio da actividade de carpintería (estantes, armarios encaixados, gabetas, outras instalacións): Tipos, características e funcións. Tema 13.- Conceptos xerais de albanelaría. Ferramentas. Materiais. Tema 14.- O Concello de Oleiros, xerografía, rueiro e poboación. Tema 15.- Normas básicas sobre medidas de seguridade e saúde no traballo. Tema 16.- Seguridade e saúde nos traballos de mantemento. Precaucións especiais na utilización de traballos, maquinaria e materiais. Medidas de protección. Equipos de protección individual. Oleiros, 21 de agosto de 2018 A segunda tenente de alcalde delegada de Persoal Lucia Aurora Markowska Le Bihan